CELEX: 62014TN0023
Language: mt
Date: 2014-01-06 00:00:00
Title: Kawża T-23/14: Rikors ippreżentat fis- 6 ta’ Jannar 2014 – Bos et vs Il-Parlament u Il-Kunsill

14.4.2014   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 112/44
            
         Rikors ippreżentat fis-6 ta’ Jannar 2014 – Bos et vs Il-Parlament u Il-Kunsill
   (Kawża T-23/14)
   2014/C 112/57
   Lingwa tal-kawża: il-Franċiż
   
      Partijiet
   
   
      Rikorrenti: Mark Bos (Ankara, it-Turkija); Estelle Kadouch (Ġerusalemm, l-Iżrael); Siegfried Krahl (Lago Sul, il-Brażil); u Eric Lunel (Dakar, is-Senegal) (rappreżentant: F. Krenc, avukat)
   
      Konvenuti: Il-Kunsill tal-Unjoni Ewropea u Il-Parlament Ewropew
   
      Talbiet tar-rikorrenti
   
   
               —
            
            
               tiddikjara dan ir-rikors ammissibbli u fondat;
            
         
               —
            
            
               konsegwentement, tannulla r-Regolament Nruo1023/2013 tal-Parlament Ewropew u tal-Kunsill, tat-22 ta’ Ottubru 2013, li jemenda r-Regolamenti tal-Persunal għall-Uffiċjali tal-Unjoni Ewropea u l-Kondizzjonijiet tal-Impjieg ta’ Aġenti Oħra tal-Unjoni Ewropea, sa fejn dan jemenda l-Anness X ta’ dawn ir-Regolamenti tal-Persunal (Artikolu 1, Nruo70);
            
         
               —
            
            
               tikkundanna lill-konvenuti għall-ispejjeż.
            
         
      Motivi u argumenti prinċipali
   
   Insostenn tar-rikors, ir-rikorrenti – aġenti kuntrattwali u uffiċjali tad-delegazzjonijiet tal-Unjoni Ewropea – jinvokaw sitt motivi.
   
               1.
            
            
               L-ewwel motiv ibbażat fuq ksur tal-prinċipju ta’ ugwaljanza fit-trattament, tal-Artikoli 20, 21 u 31(2) tal-Karta tad-Drittijiet Fundamentali tal-Unjoni Ewropea (iktar 'il quddiem il-“Karta”), sa fejn ir-riforma tar-Regolamenti tal-Persunal tal-Unjoni Ewropea u tal-Kondizzjonijiet tal-impjieg ta’ aġenti oħra tnaqqas b’mod drastiku u f’daqqa d-drittijiet għal leave annwali tal-uffiċjali u tal-aġenti b’karigu f’pajjiż terz. Ir-rikorrenti jsostnu li l-leġiżlazzjoni kkontestata ma tiħux inkunsiderazzjoni s-sitwazzjoni speċifika tal-imsemmija uffiċjali u aġenti.
            
         
               2.
            
            
               It-tieni motiv ibbażat fuq ksur tal-Artikolu 8 tal-Konvenzjoni Ewropea għall-Protezzjoni tad-Drittijiet tal-Bniedem u tal-Libertajiet Fundamentali (iktar 'il quddiem “il-KEDB”) u tal-Artikoli 7 u 31(2) tal-Karta, sa fejn ir-riforma tar-Regolamenti tal-Persunal u tal-Kondizzjonijiet tal-impjieg ta’ aġenti oħra ma tosservax il-ħajja privata u tal-familja tar-rikorrenti peress li d-drittijiet tagħhom għal leave annwali jonqos kważi bin-nofs u li dan it-tnaqqis joħloq piż li ma huwiex neċessarju fuq il-ħajja privata u tal-familja tagħhom.
            
         
               3.
            
            
               It-tielet motiv ibbażat fuq ksur tal-prinċipju ta’ proporzjonalità.
            
         
               4.
            
            
               Ir-raba’ motiv ibbażat fuq il-ksur tal-prinċipju ta’ aspettattivi leġittimi sa fejn il-vantaġġi marbuta ma’ kariga f’pajjiż terz – li kienu ddeterminaw l-għażla tar-rikorrenti – kienu sparixxew f’daqqa permezz tar-riforma tal-Anness X tar-Regolamenti tal-Persunal.
            
         
               5.
            
            
               Il-ħames motiv ibbażat fuq il-ksur tal-Artikolu 10 tar-Regolamenti tal-Persunal, kif ukoll tal-Artikoli 12, 27 u 28 tal-Karta u tal-Artikolu 11 tal-KEDB minħabba n-nuqqas ta’ informazzjoni, ta’ konsultazzjoni u ta’ kooperazzjoni matul il-proċedura li wasslet għar-riforma tal-Anness X tar-Regolamenti tal-Persunal.
            
         
               6.
            
            
               Is-sitt motiv ibbażat fuq ksur tal-prinċipji ta’ leġiżlazzjoni tajba u, b’mod partikolari, tal-obbligu ta’ metikolożità u tal-obbligu ta’ motivazzjoni kemm minħabba fl-assenza ta’ informazzjoni u ta’ konsultazzjoni adegwata tal-kumitat tar-Regolamenti tal-Persunal u tat-trade unions matul il-proċedura li wasslet għar-riforma tal-Anness X tar-Regolamenti tal-Persunal kif ukoll minħabba fl-assenza ta’ motivazzjoni tad-deċiżjonijiet li jirrigwardaw l-imsemmi anness.